Så længe du har en selvstændig bibeskæftigelse, forbruger du af din ret til supplerende dagpenge i alle de uger, du får udbetalt dagpenge, også selvom du ikke arbejder i virksomheden i den pågældende uge. Hvis der er en uge, hvor du skal modregnes 37 timer eller derover i dine dagpenge, tæller den dog ikke med.  Hvis du lukker din virksomhed, men fortsat modtager supplerende dagpenge som lønmodtager, så er det kun uger, hvor du arbejder, der skal modregnes. Her gælder også, at uger, hvor du skal modregnes 37 timer eller derover, ikke tæller med.  Du har ret til i alt 30 uger inden for 104 uger (2 år). Så uger, der ligger mere end 2 år tilbage i tiden, tæller ikke længere med i opgørelsen af 30 ugers begrænsningen. Se i oversigten hvad der forbruger af de 30 uger: